Diari Oficial de la Generalitat Valenciana


Sumari del DOGV 5590, del 03-09-2007 (2007/9908)

RESOLUCIÓ de 23 de juliol de 2007, del president del Consell Jurídic Consultiu de la Comunitat Valenciana, sobre l'organització de les Jornades sobre Urbanisme i la Llei 8/2007, de 28 de maig, del Sòl, a les quals podrà assistir personal tècnic de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5590

Data del DOGV
:   03-09-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/9908


Data del document
:   23-07-2007

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * formació en el lloc de treball
    * urbanisme
    * administració regional

RESOLUCIÓ de 23 de juliol de 2007, del president del Consell Jurídic Consultiu de la Comunitat Valenciana, sobre l'organització de les Jornades sobre Urbanisme i la Llei 8/2007, de 28 de maig, del Sòl, a les quals podrà assistir personal tècnic de l'Administració de la Generalitat.
[2007/9908]
D'acord amb la Llei 10/1994, de 19 de desembre, de creació del Consell Jurídic Consultiu de la Comunitat Valenciana, i al seu Reglament, aprovat pel Decret del Consell 138/1996, de 16 de juliol, el Consell Jurídic Consultiu és el suprem òrgan consultiu del Consell de la Generalitat i de la seua administració, i, si procedix, de les administracions locals radicades en la nostra Comunitat, així com de les universitats públiques de la Comunitat Valenciana i de les altres entitats i corporacions de dret públic de la Comunitat Valenciana no integrades en l'administració autonòmica.
La funció d'assessorament jurídic que té encomanada el Consell Jurídic s'exercix amb autonomia orgànica i funcional, amb la finalitat de garantir la seua objectivitat i independència, així com la tutela de la legalitat i de l'estat de dret, i necessita un estudi profund dels assumptes sotmesos a la seua consulta per a l'emissió dels seus dictàmens.
Si bé la funció consultiva constituïx l'objecte primordial del Consell Jurídic, la institució no pot deixar de costat l'exercici d'altres tasques de rellevància en el món del dret, com serien les relatives a la difusió i el debat entorn de les noves normes que apareixen en el panorama jurídic, especialment quan estes afecten matèries sobre les quals habitualment es pronuncia este òrgan consultiu.
L'entrada en vigor de la Llei estatal 8/2007, de 28 de maig, del Sòl, dictada en gran part en virtut de les competències de l'Estat per a fixar les condicions bàsiques de la igualtat en l'exercici dels drets i el compliment dels deures constitucionals, per a dictar les bases de la planificació general de l'activitat econòmica i de la protecció del medi ambient o les bases del règim jurídic de les administracions públiques, o la legislació civil, d'expropiació forçosa i el sistema de responsabilitat de les administracions públiques, susciten la conveniència de l'organització d'unes jornades destinades a l'anàlisi general de la nova Llei del Sòl i de les seues possibles incidències en la normativa urbanística valenciana.
En conseqüència, fent ús de les atribucions conferides per l'article 20 del reglament del Consell Jurídic Consultiu resolc:
Acordar l'organització d'unes Jornades sobre Urbanisme i la Llei 8/2007, de 28 de maig, del Sòl, amb les següents característiques:
a) Dates de realització:
Dies 1, 2 i 3 d'octubre de 2007.
b) Lloc de celebració:
Saló d'actes d'este Consell, siti al carrer de Pascual i Genís, número 9, de València.
c) Horari:
A les vesprades, de 17 a 20 hores.
d) Contingut de les ponències:
Versaran sobre els temes següents:
Dilluns 1 d'octubre
17.00 h. Constitució i urbanisme
Juan Cano Bueso
President del Consell Consultiu d'Andalusia
Catedràtic de Dret Constitucional. Universitat d'Almeria
18.30 h. La nova Llei del Sòl: els seus principis generals
Enric Argullol i Murgadas
conseller de la Comissió Jurídica Assessora de Catalunya.
Catedràtic de Dret Administratiu. Universitat Pompeu Fabra
Dimarts 2 d'octubre
17.00 h. Crítiques de constitucionalitat a la Llei 8/2007, de 28 de maig, del Sòl
Ignacio Granado Hijelmo
Lletrat-secretari general del Consell Consultiu de La Rioja
18.30 h. Incidències de la nova Llei del Sòl estatal en la normativa urbanística valenciana
Juan F. Mestre Delgado
Catedràtic de Dret Administratiu. Universitat de València
Dimecres 3 d'octubre
17.00 h. Expropiació, reversió, retaxació i figures afins.
José Luis Martínez Morales
Advocat. Professor titular de Dret Administratiu. Universitat de València
18.30 h. Responsabilitat patrimonial derivada d'actuacions urbanístiques
María José Alonso Mas
Magistrat-Jutge del Jutjat Contenciós Administratiu número 1 d'Elx.
Professora titular de Dret Administratiu. Universitat de València
e) Places reservades a funcionaris de l'administració de la Generalitat:
Es reserven 30 places per a personal de l'administració de la Generalitat que estiga exercint en l'esmentada administració llocs de treball de tècnic superior, excloent-ne l'inclòs en l'article 1.2 del Text Refós de la Llei de la Funció Pública Valenciana.
f) Procediment de selecció del personal de l'administració de la Generalitat:
Les sol·licituds es presentaran segons el model que apareix en l'annex I en les subsecretaries de les conselleries.
El termini de presentació de les sol·licituds acabarà el dia 14 de setembre de 2007.
Serà cada conselleria, a través de la seua subsecretaria o centre directiu responsable de la gestió de personal, la que determinarà segons els seus propis criteris la relació prioritzada de les sol·licituds presentades i l'enviarà al Consell Jurídic segons annex II abans del dia 19 de setembre de 2007.
El secretari general del Consell Jurídic, atenent la relació prioritzada enviada per les conselleries, procedirà a la selecció dels funcionaris assistents a les Jornades. La comunicació de la selecció als participants la realitzarà el Consell Jurídic al corresponent servici de personal de la conselleria a què estiguen adscrits els assistents.
La renúncia a l'assistència a una acció formativa, una vegada feta la selecció, haurà d'efectuar-se per escrit.
g) Selecció de la resta de personal:
La resta de personal que no estiga integrat en l'administració de la Generalitat podrà presentar sol·licitud d'assistència a les jornades omplint l'annex III adjunt.
Estes sol·licituds hauran de ser presentades en la seu del Consell Jurídic Consultiu abans del dia 15 de setembre de 2007, i podran ser ateses si existiren places disponibles.
h) Expedició de certificats:
El Consell Jurídic expedirà certificat d'aprofitament quan, amb caràcter general, s'acredite l'assistència al 60%, com a mínim, de la duració total de l'activitat formativa.
València, 23 de juliol de 2007.- El president: Vicente Garrido Mayol.